เรานั่งอยู่ในสวนสาธารณะแบบเอาขาขึ้นไปบนที่นั่ง แล้วตอนเราจะออกไปเดิน ขางเราไปขูดกับที่นั่งค่ะ เป็นรอยถลอกแต่ว่าไม่แน่ใจว่ามีแผลไหม แต่ว่ามันเป็นรอยแดงๆค่ะ แล้วระหว่างเดินกลับบ้านก็มีสุนัขอยู่แถวๆนั้น มันดูเหมือนจะดุเราเลยอยู่นิ่งๆ แล้วมันก็เดินมาเลียแถวๆ ที่รอยที่บอกไว้ตอนแรก เราได้ฉีดวัคซีนกระตุ้น 2 เข็ม เมื่อวันที่ 11 กับ 14 พฤษภาที่ผ่านมานี่เอง แต่ว่าเข็มที่สองที่ฉีดวันที่ 14 มันเป็นช่วงบ่ายสามค่ะ แต่ว่าเราโดนสุนัขเลียที่ขาตอนช่วงเย็นๆ ถ้านับจากวันที่ 14 เดือนที่แล้ว มันก็ 1 เดือนพอดี แต่ว่ามันเกินมาแบบเป็นชั่วโมงอะค่ะ เราต้องไปรับวัคซีนไหมคะ
สวัสดีค่ะ การสัมผัสที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผล หรือมาเลียปากกินเนื้อสัตว์ดิบ แผลไปโดนเนื้อหรือเลือดสดๆของสัตว์การที่สุนัขมาเลียบริเวณผิวหนังที่มีรอยถลอกแต่ไม่ได้เป็นแผลเปิดชัดเจนนั้น โอกาสรับเชื้อมีได้ค่อนข้างน้อย แต่มีโอกาสได้หากผิวหนังมีรอยเปิดหรือมีเลือดซึมออกมาด้วยแต่อย่างไรก็ตามการรับวัคซีนมาภายในประมาณ 4 สัปดาห์ จะยังมีภูมิคุ้มกันอยู่ในระดับที่สูงมาก และอาจจะยังไม่จำเป็นต้องไปฉีดกระตุ้น แต่หากไม่สบายใจ หรือมีแผลขึ้นชัดเจน อาจไปปรึกษาแพทย์ที่รพใกล้บ้านเพื่อประเมินบาดแผลและความเสี่ยงอีกครั้ง